**ГОДИШЕН ОТЧЕТЕН ДОКЛАД ЗА ДЕЙНОСТТА НА НЧ ”Просвета1934 г.- ”**

 **за 2023 г .**

 В изпълнение на Чл. 10 от Закона за народните читалища, НЧ ” Просвета 1934г. ” е вписано в Регистъра на народните читалища към Министерство на културата под № 845 с действаща библиотека вписана в Регистъра на обществените библиотеки под № 489. През 2023 г е извършена пререгистрация на читалището в Агенция по вписванията гр.Шумен поради смъртта на действащия председател. След проведено отчетно-изборно събрание през месец юли 2023 г. за председател на читалищното настоятелство бе избрана Евгения Филипова Емилова. В краткото време на своята дейност до края на годината, новото ръководство продължи да отстоява в работата си принципите на диалогичност, отговорност, сътрудничество и помощ. Вписани са промени в обстоятелствата в публичния Регистър на народните читалища и в публичния Регистър на обществените библиотеки към Министерство на културата. Народно читалище ”Просвета-1934” е организация с нестопанска цел – с традиционна и разнообразна културна и обществена дейност.То е ангажирано със запазването , развитието на културните и народни традиции, художествено творчество и любителската самодейност,библиотечно –информационна дейност. Читалището в Каолиново е учредено през далечната 1934 година от будни работници-миньори. Културно просветна организация със 90 годишна история,която през годините се превърнала и утвърдила в основен център за развлекателни дейности и любителско творчество за жителите и място за обмен на информация и хранилище на нематериалното културно наследство и на предаване на традиционни знания и умения между поколенията.Участници в дейностите на читалището са от всички възрасти , без оглед на пол ,раса и религия.

 Основните дейности на читалище „Просвета 1934 г.”са: създаване и организацията на работата на любителските творчески колективи, самодейни формации, клубове от различни интереси, осигуряване на безплатни библиотечни –информационни дейности и услуги на населението; Нашето читалище се утвърди като място за развитие на творческата дейност и комуникация на населението от всички възрастови групи. То обслужва населението на гр. Каолиново и квартал Боймир - около 1800 жители. Запознава населението с културни ценности чрез предоставяне на възможност за участие в концерти, спектакли, други културни събития социални и културни дейности и организация на свободното време на населението от гр.Каолиново .

 През 2023 г. бяха проведени следните мероприятия: Пресъздаване на народния обичай ”бабуване” – ритуал за Деня на родилната помощ, акушерите и гинеколозите. В малката зала на читалището се събраха жени от пенсионрскя клуб в града , за да възстановят и отпразнуват празника.Гости на събитието бяха- Билгин Мюмюнов – зам. Кмет на Община Каолиново.През 2023 година в гр.Каолиново са родени 5 бебета. За присъстващите имаше , изненади, томбола ,много музика и забава.

 Трифон Зарезан е ритуал зарязване на лозя и конкурс за "Най- хубаво вино". Кът от книги за Левски –- 19.02.2023 се проведе в клуба на читалището от 10.00 часа и поднасяне на венец пред паметника на Апостола.

Концертна програма –"Езикът е живата душа на хората "– по случай Международния ден на майчиния език се проведе на 21.02.2023г.с участие на самодейци – група за български народни песни, група за турски песни, детска танцова и вокална група, и солови изпълнители,мероприятието се проведе в малката зала на читалището.

 Подреждане на тематични кътове. Живот и творчество на Христо Ботев книги за и от него . Фотоизложба -90 години-Самодейно изкуство в НЧ”Просвета 1934 „ Изложба с детски рисунки по случай 5 юни- Световен ден за опазване на природата. Книги за билките изложба в библиотеката и фоайето на читалището по случай Еньовден. Изложба на бродирани карета-От чеиза на невестата ”. Децата от клубовете изучаваха обичаите и традициите ,традиционна кухня и национална носия. събиране на материали за устно народно творчество - гатанки, поговорки, добри пожелания, народни игри, ритуали и традиции- бяха изучени особеностите на празнуването на Коледа,Великден, Баба Марта,Еньовден.

Една от основните дейности на читалището ,която е и първа по хронология на възникването й, е библиотечната дейност. Библиотеката на читалището разполага с около 15800 тома литература и с читалищни средства бе абонирана за 4 бр. периодични издания. Организирана бе среща по случай международния ден на книгата – 23 април с трети клас от СУ „Г.С.Раковски ” под надслов „Прочети ми приказка“. С наличната литература , бяха направени изложби във фоайето на читалището – Обесването на Васил Левски, , Трети март - националният празник на България, Деня на книгата ,Ден на славянската писменост , Ден на детето и други . Библиотеката съществува за своите читатели така ,че да бъде максимално полезна за тях, и като информация и като начин за осмисляне на свободното време.

През изминалата година прави впечатление увеличеният брой на посещенията. Иска ни се това да е занапред един добър показател, защото би означавало само едно - Читалищната библиотека е намерила възможност да приобщи читателите, особено учащите, към книгите и ползването на библиотеката като информационен център за знания.

Последните години редовно печелим проект „Българските библиотеки-център за информираност и четене „ с което допълваме фонда с нови актуални книги за всички възрасти .

Материално техническата база на читалището е в много добро състояние , направен е ремонт на покрива ,смяна на дограмата,освежаване на лекционната зала и кабинетите на втория етаж.

 Освен държавната субсидия ,която е достатъчна само за заплати и осигуровки , читалището ни има собствени земеделски земи , с които си подпомагаме дейностите и разходите за ток ,които драстично се увеличиха през последната година.

**СПИСЪЧЕН СЪСТАВ НА ЧИТАЛИЩНОТО НАСТОЯТЕЛСТВО И ПРОВЕРИТЕЛНАТА КОМИСИЯ ПРИ НЧ „ПРОСВЕТА 1934” ГРАД КАОЛИНОВО**

 **ЧИТАЛИЩНО НАСТОЯТЕЛСТВО :**

**1. Евгения Филипова Емилова - председател**

**2.Улвия Бакир Руфад-секретар**

**3.Севда Генадиева Атанасова -член**

**ПРОВЕРИТЕЛНА КОМИСИЯ :**

**1.Янка Неделчева Минчева - председател**

**2.Виждан Хюсменова Адемова- член**

**3.Труфанка Стоянова Димитрова- член**